CELEX: 62019TN0247
Language: el
Date: 2019-04-12 00:00:00
Title: Υπόθεση T-247/19: Προσφυγή-αγωγή της 12ης Απριλίου 2019 — Thunus κ.λπ. κατά ΕΤΕπ

17.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/91
            
         
      Προσφυγή-αγωγή της 12ης Απριλίου 2019 — Thunus κ.λπ. κατά ΕΤΕπ
      (Υπόθεση T-247/19)
      (2019/C 206/80)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες-ενάγοντες: Vincent Thunus (Contern, Λουξεμβούργο) και 7 άλλοι προσφεύγοντες-ενάγοντες (εκπρόσωπος: L. Levi, δικηγόρος)
      
         Καθής-εναγομένη: Ευρωπαϊκή Τράπεζα Επενδύσεων
      
         Αιτήματα
      
      Οι προσφεύγοντες-ενάγοντες (στο εξής: προσφεύγοντες) ζητούν από το Γενικό Δικαστήριο:
      
                  —
               
               
                  να κρίνει την οικεία προσφυγή-αγωγή παραδεκτή και βάσιμη, περιλαμβανομένης της προβαλλόμενης με αυτήν ενστάσεως ελλείψεως νομιμότητας·
               
            
                  —
               
               
                  συνεπώς,
                  
                              —
                           
                           
                              να ακυρώσει την απόφαση η οποία περιλαμβάνεται στα εκκαθαριστικά σημειώματα μισθοδοσίας των προσφευγόντων για τον Φεβρουάριο 2018 και με την οποία η ετήσια προσαρμογή του βασικού μισθού περιορίστηκε σε ποσοστό 0,7 % για το 2018, και, ως εκ τούτου, να ακυρώσει τις παρεμφερείς αποφάσεις που περιλαμβάνονται στα μεταγενέστερα εκκαθαριστικά σημειώματα μισθοδοσίας·
                           
                        
            
                  —
               
               
                  ως εκ τούτου, να υποχρεώσει την καθής-εναγομένη (στο εξής: καθής)
                  
                              —
                           
                           
                              να καταβάλει, σε αποκατάσταση της περιουσιακής βλάβης (i) το υπόλοιπο του μισθού το οποίο αντιστοιχεί στην εφαρμογή της ετήσιας προσαρμογής για το 2018, δηλαδή αύξηση κατά 1,4 %, για την περίοδο από την 1η Ιανουαρίου 2018 έως την 31η Δεκεμβρίου 2018· (ii) το υπόλοιπο του μισθού το οποίο αντιστοιχεί στις συνέπειες της εφαρμογής της ετήσιας προσαρμογής κατά 0,7 % για το 2018 επί του ποσού των μισθών που καταβάλλονται από τον Ιανουάριο του 2018· (iii) τόκους υπερημερίας επί των οφειλόμενων υπολοίπων μισθού μέχρι την ολοσχερή εξόφληση των οφειλόμενων ποσών, του δε επιτοκίου υπερημερίας υπολογιζομένου βάσει του επιτοκίου το οποίο έχει καθορίσει η Ευρωπαϊκή Κεντρική Τράπεζα για τις κύριες πράξεις αναχρηματοδοτήσεως και το οποίο ίσχυε κατά το κρίσιμο χρονικό διάστημα, προσαυξημένου κατά τρεις μονάδες·
                           
                        
            
                  —
               
               
                  εφόσον απαιτείται, σε περίπτωση που η καθής δεν τα προσκομίσει αυτοβούλως, να την υποχρεώσει, στο πλαίσιο μέτρου οργάνωσης της διαδικασίας, να προσκομίσει τα ακόλουθα έγγραφα:
                  
                              —
                           
                           
                              την απόφαση του διοικητικού συμβουλίου της ΕΤΕπ της 18ης Ιουλίου 2017 (CA/505/17)·
                           
                        
                              —
                           
                           
                              την απόφαση της διευθύνουσας επιτροπής της 30ής Ιανουαρίου 2018 (MC-021-ADM-15-2018)
                           
                        
                              —
                           
                           
                              το σημείωμα της διεύθυνσης προσωπικού της 25ης Ιανουαρίου 2018 (CS/PERS-QMS/ACB/2018-0011)·
                           
                        
            
                  —
               
               
                  να καταδικάσει την καθής στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής τους, οι προσφεύγοντες προβάλλουν αντιστοίχως, αφενός, όσον αφορά την απόφαση του διοικητικού συμβουλίου της 18ης Ιουλίου 2017, δύο λόγους ακυρώσεως και, αφετέρου, όσον αφορά την απόφαση της διευθύνουσας επιτροπής της 30ής Ιανουαρίου 2018, τρεις λόγους ακυρώσεως.
      Όσον αφορά την απόφαση του διοικητικού συμβουλίου της 18ης Ιουλίου 2017:
      
                  1.
               
               
                  Με τον πρώτο λόγο ακυρώσεως προβάλλεται παραβίαση της αρχής της ασφάλειας δικαίου.
               
            
                  2.
               
               
                  Με τον δεύτερο λόγο ακυρώσεως προβάλλεται παραβίαση της αρχής της προστασίας της δικαιολογημένης εμπιστοσύνης και της αρχής της προστασίας των κεκτημένων δικαιωμάτων.
               
            Όσον αφορά την απόφαση της διευθύνουσας επιτροπής της 30ής Ιανουαρίου 2018:
      
                  1.
               
               
                  Με τον πρώτο λόγο ακυρώσεως προβάλλεται παραβίαση των διαδικαστικών εγγυήσεων του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης.
               
            
                  2.
               
               
                  Με τον δεύτερο λόγο ακυρώσεως προβάλλεται προσβολή του δικαιώματος διαβουλεύσεως του σώματος εκπροσώπων του προσωπικού της ΕΤΕπ.
               
            
                  3.
               
               
                  Με τον δεύτερο λόγο ακυρώσεως προβάλλεται παραβίαση της αρχής της αναλογικότητας.
               
            Ως προς το αίτημα αποζημιώσεως, οι προσφεύγοντες ζητούν να τους καταβληθεί η διαφορά της οφειλόμενης αμοιβής, δηλαδή 1,4 % από την 1η Ιανουαρίου 2018 (συμπεριλαμβανομένης της αντίστοιχης αύξησης επί των παροχών σε χρήμα) πλέον τόκων υπερημερίας.